[[Rod Laver]] havde som [[professionel]] været udelukket fra at deltage i de foregående seks australske mesterskaber, men i hans første [[grand slam]]-turnering på hjemmebane i tennissportens åbne æra formåede han at gentage sine triumfer fra [[Australske mesterskaber i tennis 1960|1960]] og [[Australske mesterskaber i tennis 1962|1962]] og dermed vinde [[Australian Open-mesterskabet i herresingle|herresinglemesterskabet]] for tredje gang ved at besejre [[Andrés Gimeno]] i finalen med 6-3, 6-4, 7-5. Det var [[Rod Laver|Lavers]] ottende [[grand slam]]-titel i [[herresingle]] i karrieren og den første af de fire [[grand slam]]-titler i [[1969]], der sikrede ham karrierens anden [[herresingle]]-[[grand slam]] som den første nogensinde. [[Rod Laver|Laver]] vandt også doubletitlen, idet han sammen med [[Roy Emerson]] besejrede landsmændende [[Ken Rosewall]] og [[Fred Stolle]] i finalen med 6-4, 6-4. Det var første gang at de to spillere vandt titlen som makkere, men [[Rod Laver|Laver]] havde tidligere vundet titlen tre gange ([[Australske mesterskaber i tennis 1959|1959]], [[Australske mesterskaber i tennis 1960|1960]], [[Australske mesterskaber i tennis 1961|1961]]) sammen med [[Robert Mark]], mens [[Roy Emerson|Emerson]] også vandt titlen i [[Australske mesterskaber i tennis 1962|1962]] og [[Australske mesterskaber i tennis 1966|1966]] med hhv. [[Neale Fraser]] og [[Fred Stolle]].
Sport